b'\n_START_ARTICLE_\nHeavy Metal Kids\n_START_PARAGRAPH_\nHeavy Metal Kids on brittil\xc3\xa4inen hard rock -yhtye, joka perustettiin vuonna 1973 Lontoossa. Yhtyeen perustivat kitaristit Mickey Waller ja Cosmo, basisti-laulaja Ronnie Thomas, rumpali Keith Boyce, sek\xc3\xa4 laulaja Gary Holton. Yhtye otti nimens\xc3\xa4 William S. Burroughsin Nova Express -kirjassa esiintyneest\xc3\xa4 katujengist\xc3\xa4. Yhtyeen musiikissa oli my\xc3\xb6s vaikutteita glam rockista sek\xc3\xa4 varhaisia punk -vaikutteita (proto-punk). Yhtye ei koskaan saavuttanut suurta kaupallista suosiota, mutta on saanut huomiota kuuluisilta muusikoilta, kuten The Rolling Stonesin kitaristi Keith Richardsilta._NEWLINE_Yhtye julkaisi kolme studioalbumia ennen johtohahmonsa, solisti Gary Holtonin kuolemaa vuonna 1985. Yhtye teki paluun vuonna 2002 ja julkaisi uuden studioalbumin seuraavana vuonna.'